CELEX: E2020P0001
Language: et
Date: 2020-03-03 00:00:00
Title: EFTA kohtult nõuandva arvamuse saamise taotlus, mille Norra Ülemkohus (Norges Høyesterett) esitas 3. märtsil 2020 seoses kohtuasjaga Abdulkerim Kerim vs. Norra valitsus (Kohtuasi E-1/20) 2020/C 218/08

2.7.2020   
            
            
               ET
            
            
               Euroopa Liidu Teataja
            
            
               C 218/13
            
         
      EFTA kohtult nõuandva arvamuse saamise taotlus, mille Norra Ülemkohus (Norges Høyesterett) esitas 3. märtsil 2020 seoses kohtuasjaga Abdulkerim Kerim vs. Norra valitsus
      (Kohtuasi E-1/20)
      (2020/C 218/08)
      Norra Ülemkohus esitas 3. märtsil 2020 EFTA kohtule taotluse, mis saabus kohtukantseleisse 3. märtsil 2020, nõuandva arvamuse saamiseks kohtuasjas Abdulkerim Kerim vs. Norra valitsus. Arvamust taotletakse järgmistes küsimustes:
      Milliste kriteeriumide alusel tuleks kindlaks teha, kas tegemist on fiktiivabieluga, mis kuulub direktiivi 2004/38/EÜ artiklis 35 sätestatud õiguste kuritarvitamist käsitlevate normide kohaldamisalasse? Oleks kasulik, kui EFTA kohus kommenteeriks eelkõige järgmist:
      
                  a)
               
               
                  Kas EMP kodaniku subjektiivne kavatsus abielluda on oluline, et määrata kindlaks, kas tegemist on fiktiivabieluga?
               
            
                  b)
               
               
                  Kas juhul, kui kolmanda riigi kodaniku kavatsus on peamine tegur, et määrata kindlaks, kas tegemist on fiktiivabieluga direktiivi tähenduses, on nõutav, et kolmanda riigi kodaniku soov riigis elada oleks olnud abielu sõlmimise ainus eesmärk, või piisab sellest, et see oli abielu sõlmimise peamine eesmärk?